钦定古今图书集成/历象汇编/乾象典/第046卷 > 三公
## 钦定古今图书集成/历象汇编/乾象典/第046卷 > 三公

按：《星经》阙，《史记天官书》《汉书天文志》俱不载。

按《晋书天文志》：“谒者东北三星曰三公内坐，朝会之
所居也。”

按：《隋书天文志》同。

按：《宋史天文志》：“三公三星，在谒者东北，内坐朝会之
所居也。”《乾象新书》：“在九卿南。”

按《观象玩占》，“三公三星，在太微宫，谒者东北，三公之
内座，朝会所居也，所以辅德谋事。”

按《历学会通》：“三公在执法东”，三公、九卿、内侍、内省之
职。